అబ్‌ఖజియా
మొత్తం 8,600 చ.కి.మీ. వైశాల్యం గల అబ్‌ఖజియా దేశం ప్రధానంగా పర్వతమయమైనది. కాకస్ పర్వతాలలో విస్తరించి ఉంది. చాలా పర్వత శిఖరాలు 4,000 మీటర్లు (13,200 అడుగులు) పైబడి ఎత్తు గలవి. నల్ల సముద్రం తీరాన మైదాన ప్రాంతాలనుండి ఉత్తరాన శాశ్వత హిమమయమైన లోయలవరకు వైవిధ్యం గల భౌగోళిక స్వరూపం కలిగి ఉంది.
మైదాన ప్రాంతాలలో సాగు అయ్యే తేయాకు, పుగాకు, ద్రాక్ష, ఇతర పండ్ల తోటలు అబ్‌ఖజియా ఆర్థిక వ్యవస్థకు పట్టుకొమ్మలు.
కాకస్ పర్వతాలనుండి సముద్రంలోకి ప్రవహించే చిన్న చిన్న నదులు వ్యవసాయానికి ప్రధానమైన నీటివనరులు. వీటిలో , , , ముఖ్యమైన నదులు. రష్యాకు సరిహద్దుగాను, ప్రధాన జార్జియాతో సరిహద్దుగాను ఉన్నాయి. హిమపాతాల వలన ఏర్పడిన పలు సరస్సులు, బిలాల వలన ఏర్పడిన అబ్‌ఖజియా పర్వతాలలో ఉన్నాయి. వీటిలో ముఖ్యమైనది. 
ఒక ప్రక్క నల్ల సముద్రం తీర ప్రభావం, మరొక ప్రక్క కాకస్ పర్వతాల రక్షణ ల వలన అబ్‌ఖజియా వాతావరణంలో కొంత తుల్యత ఏర్పడింది. తీర ప్రాంతాలలో సగటు ఉష్ణత 15 డిగ్రీలు సెల్సియస్ ఉంటుంది. సంవత్సర వర్షపాతం తీర ప్రాంతాలలో 1,100 - 1,500 మి.మీ. మధ్య, ఎత్తైన పర్వతాలలో 1,700-3,500 మి.మీ. మధ్య ఉంటుంది. కాని అబ్‌ఖజియా ప్రత్యేక వాతావరణ పరిస్థితుల వలన అంత తేమగా ఉండదు. పర్వతాలలో చెప్పుకోదగిన మంచు కురుస్తుంది.
బారాబంకి
బారాబంకీ జిల్లా ప్రాంతంలో విస్తారంగా అరణ్యాలు ఉన్నాయని అందుకే ఈ ప్రాంతానికి ఈ పేరు వచ్చిందని భావిస్తున్నారు. కానీ ప్రస్తుతం జిల్లాలో కొంతభూభాగంలో మాత్రమే అటవీప్రాంతం మిగిలి ఉంది. కలక్రమానుసారం జనసంఖ్య పెరుగుదల మరియు అధిక ఆహార అవసరాలు అరణ్యప్రాంత క్షీణతకు దారితీసాయి. ప్రస్తుతం జిల్లాలో అసమానమైన భూభాగంలో మాత్రమే అరణ్యాలు ఉన్నాయి. అటవీప్రాంతంలో మిశ్రితరూపంలో ఉన్న చెట్లు మరియు పొదలు ఉన్నాయి. అడవులు అరుదుగా చెదురు మదురుగా మాత్రమే ఉన్నాయి. జిల్లాలో ఆటవీప్రాంత వైశాల్యం 5308 హెక్టారులు. జిల్లాలో ప్రస్తుతం రాంసనేహి ఘాట్ తాలూకాలో 29%, ఫతేపూర్ తాలూకాలో 27% మరియు హైదర్గర్ తాలూకాలో 15% అటవీప్రాంతం ఉంది. అరణ్యాలు అధికంగా గోమతీ మరియు కల్యాణీ నదీతీర ప్రాంతంలో ఉన్నాయి. అదనంగా పి.డబల్యూ.డి రహదార్ల వెంట రెండు వైపులా చెట్లు ఉన్నాయి. జిల్లాలోని అటవీప్రాంతంలో షిషం, అర్జున, కంజి, ఖైర్, సాగౌన్, సుబాబుల్, నీం, యూకలిప్టస్, బాబుల్, కంజు, గోల్డ్ మొహర్, కెసుయా, అకేసియా, మామిడి మరియు జామ మొదలైన చెట్లు ఉన్నాయి. 
జిల్లా అంతటా గ్రోవ్స్, గార్డెంస్ మరియు ప్లాంటేషన్లు వ్యాపించి ఉన్నాయి. నవాబ్గంజ్, రామ్నగర్ మరియు ఫతేఘర్ వద్ద మామిడి చెట్లు అధికంగా ఉన్నాయి.